
 PARATHËNIE 

	Kjo Kontratë për Transferimin e Titullit të Pronësisë (në vijim “Kontrata”) lidhet sot më datë [●] 2022 (“Data e Nënshkrimit”), nga dhe ndërmjet palëve si më poshtë (në vijim secila palë do të referohet veçmas si “Palë” dhe bashkërisht si “Palët”, siç e kërkon konteksti i kësaj Kontrate herë pas here):

(1) 	ALBANIAN SEAPORTS DEVELOPMENT COMPANY sh.a., një shoqëri tregtare e themeluar sipas ligjeve të Republikës së Shqipërisë, e regjistruar pranë Qendrës Kombëtare të Biznesit (QKB) me numër unik identifikimi M21929501T me zyrë të regjistuar në Rruga “Tregtare”, Lagjja nr. 1, Durrës, Shqipëri (në vijim “Pronari”), e përfaqësuar ligjërisht nga administratori, Z. [●] , i biri i [●], i lindur më [●], në [●] dhe banues në [●], i identifikuar nëpërmjet letërnjoftimit ID me nr. [●], me numër personal, [●], madhor me zotësi juridike dhe zotësi të plotë për të vepruar; DHE

(4) 	[“INVESTITORI STRATEGJIK” sh.a.], një shoqëri aksionare e themeluar sipas ligjeve të Republikës se Shqipërisë, e regjistruar ne Qendrën Kombëtare të Biznesit me numër unik identifikimi [●] dhe me zyrë të regjistruar në adresën [●] (në vijim “Zhvilluesi“), përfaqësuar në këtë Kontratë nga [●], i biri i [●], i lindur më [●], në [●], banues në  [●], madhor dhe me zotësi të plotë juridike për të vepruar, mbajtës i Letërnjoftimit [/Pasaportës] me nr. [●] dhe me nr. personal [●], në cilësinë e tij si [●].
PËRSHKRIME PARAPRAKE
MEQENËSE, më [●] 2022, u lidh Marrëveshja Kuadër ndërmjet Qeverisë së Republikës së Shqipërisë, “Eagle Hills Real Estate Development” sh.p.k., Albanian Seaports Development Company sh.a. dhe [NSHMI Development LLC], për zhvillimin e projektit “Durrës Marina and Yachts” (në vijim “Marrëveshja Kuadër”);
MEQENËSE, [Eagle Hills Real Estate Development,] dhe Pronari kanë lidhur një Kontratë Zhvillimi nr. [●], rep [●] datë [●] (“Kontratë Zhvillimi”);
MEQENËSE, Pronari është një nga dy aksionarët e shoqërisë së Zhvilluesit dhe të ardhurat e fituara nga shitja e Komplekseve Ndërtimore do të shpërndahen si dividendë për Zhvilluesin sipas kushteve të Marrëveshjes Kuadër dhe Statutit të Shoqërisë së Zhvilluesit;
MEQENËSE, Marrëveshja Kuadër, si dhe Kontrata e Zhvillimit, parashikon lidhjen e kësaj Kontrate ndërmjet Palëve;
MEQENËSE, Palët dëshirojnë të specifikojnë në këtë Kontratë, mes të tjerash, të drejtat, detyrimet dhe kushtet e bashkëpunimit midis tyre;
ATËHERË, bazuar në kushtet, të drejtat, detyrimet, deklarimet dhe garancitë e shprehura në këtë Kontratë, Palët bien dakord si më poshtë:
[bookmark: _Toc118152924]PËRKUFIZIMET DHE INTERPRETIMI 
[bookmark: _Toc118152925]Përkufizimet
[bookmark: _Hlk109751291]Fjalët me shkronja të mëdha në këtë Kontratë, që nuk janë përkufizuar në vijim, kanë kuptimin e përcaktuar në Marrëveshjen Kuadër.  
“Pretendimi” nënkupton çdo ankesë, padi, pretendim, kërkesë për kompensim, në gjykatë, në gjykatën e arbitrazhit, Entitetin Qeveritar, ose në ndonjë institucion apo organizatë që merr vendime të ngjashme dhe që ka juridiksion mbi Palët.
“Kompleksi Ndërtimor” nënkupton strukturat që ndërtohen dhe zhvillohen tek Pasuria në përputhje me Kontratën e Zhvillimit.
“Kontrata” ka kuptimin që i është dhënë në parathënien e kësaj Kontrate.
“Akti i Transferimit të Pronësisë” ka kuptimin që i është dhënë te Neni 2.07 (Transferimi i Pronësisë) i kësaj Kontrate.
“Zhvilluesi” ka kuptimin që i është dhënë në parathënien e kësaj Kontrate.
“Marrëveshja Kuadër” ka kuptimin e marrëveshjes së lidhur mes Qeverisë së Shqipërisë, Eagle Hills Real Estate Development, [SPE] dhe NSHMI Development LLC, më datë [●], me nr. rep.[●], nr. kol.[●], nënshkruar pranë noterit [●].
“Gjykimi” ka kuptimin e dhënë te Neni 4.01(c) (Deklaratat dhe Garancitë e Palëve) i kësaj Kontrate.
“Ndikim Përkeqësues Thelbësor” ka kuptimin e dhënë te Neni 4.01(a) (Deklaratat dhe Garancitë e Palëve) i kësaj Kontrate.
“Pronari” ka kuptimin që i është dhënë në parathënien e kësaj Kontrate.
“Pala” ka kuptimin që i është dhënë në parathënien e kësaj Kontrate.
“Person” nënkupton çdo individ, person fizik, shoqëri, partneritet ose çdo formë organizimi të parashikuar në Legjislacionin e Zbatueshëm ose të një vendi të caktuar, duke përfshirë Entitetet Qeveritare.
“Pasuria” nënkupton pasurinë e paluajtshme, të regjistruar në ASHK, në pronësi të Pronarit me të dhënat e detajuara te Shtojca [●].
“Data e Nënshkrimit” ka kuptimin që i është dhënë në parathënien e kësaj Kontrate.
“Kontrata e Zhvillimit” ka kuptimin që i është dhënë në parathënien e kësaj Kontrate.
[bookmark: _Toc118152926]Parimet e Interpretimit
Në këtë Kontratë, përveçse kur konteksti e kërkon ndryshe, do të përdoren interpretimet e mëposhtme:
Koha. Të gjitha referencat ndaj kohës kryhen sipas orës vendase në Republikën e Shqipërisë (me përjashtim të përkufizimit të Ditës së Punës).
Llogaritja e periudhave kohore. Gjatë llogaritjes së periudhës së ditëve përpara, përgjatë ose pas së cilave kryhet veprimi apo ndërmerret hapi në përputhje me këtë Kontratë, dita e përdorur si datë reference për llogaritjen e periudhës përjashtohet. Nëse dita e fundit e periudhës nuk është Ditë Pune, atëherë periudha në fjalë përfundon në Ditën pasardhëse të Punës. Përveçse kur përcaktohet shprehimisht ndryshe, afatet e përcaktuara në javë ose muaj përfundojnë në të njëjtën ditë kalendarike të javës ose muajit përkatës të caktuar si përfundimi i afatit.
Gjinia dhe numri. Në këtë Kontratë, të gjitha referencat ndaj gjinisë përfshijnë të gjitha gjinitë, dhe fjalët që janë vetëm në numrin njëjës përfshijnë dhe shumësin dhe anasjellas.
Titujt. Tabela e përmbajtjes, ndarja e kësaj Kontrate në kre, nene, paragrafë dhe nën-ndarje të tjera dhe vendosja e titujve, shërbejnë vetëm për lehtësi reference dhe as nuk duhet të ndikojnë e as të përdoren gjatë të kuptuarit apo interpretimit të kësaj Kontrate.
Krerët/Nenet/paragrafët. Në këtë Kontratë, të gjitha referencat ndaj “Kreut”, “Nenit” ose “paragrafit” lidhen vetëm me Kreun, Nenin dhe/ose paragrafin përkatës të kësaj Kontrate, përveçse kur përcaktohet ndryshe.
Këtu. Fjalët, si “këtu”, “në vijim”, “i/e kësaj” dhe “sipas kësaj” i referohen kësaj Kontrate në tërësi dhe jo thjesht një nënndarjeje ku gjenden këto fjalë, përveçse kur konteksti e kërkon ndryshe.
Përfshirë. Fjala “përfshirë”, ose ndonjë variant tjetër i saj, nënkupton “duke përfshirë, por pa kufizim” dhe nuk interpretohet si kufizim i asnjë deklarate të përgjithshme që e paraprin sa u përket pikave apo ngjarjeve konkrete ose të ngjashme që vijnë menjëherë pas saj.
Shtojcat. Shtojcat bashkëngjitur kësaj Kontrate interpretohen bashkërisht me dhe si pjesë thelbësore e kësaj Kontrate, në të njëjtën masë si të ishin parashikuar fjalë për fjalë në këtë dokument.
Monedha e pagesës. Përveçse kur Legjislacioni i Zbatueshëm parashikon ndryshe, të gjitha pagesat e parashikuara në këtë Kontratë kryhen në monedhën EUR (euro). Në të gjitha rastet kur Legjislacioni i Zbatueshëm parashikon kryerjen e pagesës në LEK, apo është e nevojshme të përcaktohet shuma e pagesës ose e një vlere të pretenduar, apo nëse është arritur apo tejkaluar një kufi ose prag monetar i parashikuar në këtë Kontratë dhe vlera e pagesave ose pretendimeve në fjalë është shprehur në LEK, shuma e pagesave/pretendimeve në fjalë të shprehura në LEK, përllogaritet duke zbatuar kursin e këmbimit mesatar të Bankës Kombëtare të Shqipërisë në datën e kryerjes së pagesës/përcaktimit. Të gjitha pagesat e kryera nga Qeveria Shqiptare kundrejt Investitorit Strategjik (duke përfshirë kapitalin në cash) kryhen në LEK.
Siguroj. Nëse ndonjë dispozitë në këtë Kontratë parashikon që një Aksionar do të sigurohet që diçka është bërë ose nuk është bërë, ky term “siguroj” ose “shkakton që të ndodhë”, do të interpretohet si një premtim detyrues i palës që e bën këtë premtim.
Persona, shoqëri. Referencat ndaj një “shoqërie” interpretohen si përfshirje e çdo shoqërie, korporate, organizate biznesi, ose organi tjetër korporate, kudo dhe sido të jenë themeluar ose organizuar. Referencat ndaj një “Personi” interpretohen si përfshirje e çdo individi, firme, shoqërie, entiteti ligjor, fondi, fondacioni, trusti ose entiteti tjetër të ngjashëm, Entiteti Qeveritar ose sipërmarrjeje tjetër të përbashkët, shoqate apo partneriteti (pavarësisht nëse kanë ose jo personalitet juridik të veçantë).
Personat kontrollues dhe shoqëritë e kontrolluara. Një shoqëri është “shoqëri e kontrolluar” i një Personi tjetër (“personi kontrollues” i saj) nëse ky Person, drejtpërdrejt ose tërthorazi, përmes një ose më shumë shoqërive të kontrolluara ose personave të tjerë kontrollues, e Kontrollon atë.
[bookmark: _Toc118152927]ELEMENTET THEMELORE TË KONTRATËS
[bookmark: _Toc118152928]Baza Ligjore dhe Hierarkia e Normave
[bookmark: _Hlk114727872]Kjo Kontratë mbështetet, ndër të tjera, te Nenet 659 deri 704, dhe 757 deri 760 të Kodit Civil të Republikës së Shqipërisë, i ndryshuar, si dhe te Legjislacioni i Zbatueshëm. Për aq sa lejohet nga dispozitat e Legjislacionit të Zbatueshëm kur kjo Kontratë parashikon ndryshe nga Legjislacioni i Zbatueshëm, atëherë do të mbizotërojnë dispozitat e kësaj Kontrate.
[bookmark: _Toc118152929]Qëllimi i Kontratës
[bookmark: _Hlk107829432]Qëllimi i kësaj Kontrate është transferimi i titullit të pronësisë mbi Pasurinë nga Pronari te Zhvilluesi, në shkëmbim të realizimit dhe përfundimit me sukses të Kompleksit Ndërtimor, si dhe çmimi nominal i përcaktuar në Nenin pasardhës.
[bookmark: _Toc118152930]Hyrja në Fuqi e Kontratës
Kjo Kontratë hyn në fuqi në Datën e Nënshkrimit.
[bookmark: _Toc118152931]Marrëveshja Kuadër
Kontrata është plotësuese ndaj Marrëveshjes Kuadër. Në rast të ndonjë mospërputhjeje mes kësaj Kontrate dhe Marrëveshjes Kuadër, kjo e fundit do të mbizotërojë.
[bookmark: _Toc118152932]Shkëmbimi për Vlerën Nominale
Pronari dhe Zhvilluesi bien dakord se, duke pasur parasysh se (i) Pronari është aksionar i Zhvilluesit, aksione të cilat ai i ka marrë që në fillim të nënshkrimit të Marrëveshjes Kuadër dhe themelimit të shoqërisë së Zhvilluesit, dhe (ii) Zhvilluesi do të realizojë vlerën nga Kompleksi i Pasurisë duke shpërndarë dividendë në përputhje me Planin e Biznesit, pronari bie dakord t’i transferojë Zhvilluesit titullin e pronësisë së Pasurisë në shkëmbim të një çmimi nominal prej [një (1)] EUR.
Palët pranojnë se nuk kanë pretendime të tjera për këtë vlerë, as tani dhe as nuk do të kenë në të ardhmen.
[bookmark: _Toc118152933]Mënyra e Pagesës
Palët kanë rënë dakord se vlera e këmbimit do të transferohet brenda [●] ditësh nga Data e Nënshkrimit, në llogarinë [●] e noterit [●] në [●].
Zhvilluesi vërteton pagesën e çmimit të pasurisë së patundshme në llogarinë e posaçme bankare të noterit nëpërmjet paraqitjes së dokumentit bankar përkatës të depozitës ose transfertës.
Dokumenti bankar që përbën provën e plotë të kësaj pagese, do t’i bashkëngjitet kësaj Kontrate dhe do të jetë pjesë përbërëse e saj.
Me transferimin e vlerës nominale të shkëmbimit në llogarinë e transferimit të noterit, pala blerëse do të konsiderohet se e ka përmbushur detyrimin e saj për të marrë titullin e pronësisë.
[bookmark: _Ref105759355][bookmark: _Toc118152934]Transferimi i Pronësisë
Me nënshkrimin e kësaj Kontrate nga Palët dhe pagesën e vlerës totale të shkëmbimit të konfirmuar me anë të mandatit bankar, Pronarit i privohet e drejta e pronësisë së Pasurisë dhe Zhvilluesi bëhet pronar i Pasurisë.
[bookmark: _Toc118152935]TË DREJTAT DHE DETYRIMET E PALËVE
[bookmark: _Toc118152936]Detyrimet e Pronarit
Pronari garanton titullin e plotë dhe ekskluziv të pronësisë mbi Pasurinë.
Pronari garanton faktin se mbi Pasurinë nuk ka asnjë lirim, regjistrim apo Barrë, ose të drejta reale apo personale të çfarëdolloj natyre në favor të palëve të treta, duke përfshirë detyrimet tatimore, ose vendimet apo urdhrat e lëshuar nga gjykata, si më sipër, krijuar si pasojë e akteve të Pronarit në këtë cilësi juridike, që do të ndikonin në gëzimin paqësor të Pasurisë.
Pronari merr përsipër të gjitha detyrimet ligjore ndaj ndonjë pale të tretë që pretendon të drejta pronësie mbi Pasurinë, nëse pretendimi i tij vërtetohet me një vendim gjykate të formës së prerë, dhe nga kontrata e nënshkruar më parë, ose në rast të ekzistencës së çfarëdo kontrate tjetër të nënshkruar më parë, që sjell detyrime reciproke ndërmjet tyre. 
Pronari i garanton Zhvilluesit se dokumentacioni i bashkëngjitur kësaj Kontrate është autentik, i ligjshëm, nuk është marrë në mënyrë të paligjshme dhe nuk është falsifikuar.
Pronari merr përsipër, garanton dhe e siguron Zhvilluesin se, në kohën e lidhjes dhe nënshkrimit të kësaj Kontrate, Pasuria nuk është objekt i ndonjë konflikti ligjor lidhur me titullin e pronësisë.
[bookmark: _Toc118152937]Detyrimet e Zhvilluesit
Zhvilluesi e pranon Pasurinë e përcaktuar më sipër me nënshkrimin e kësaj Kontrate.
Zhvilluesi do ta likuidojë të gjithë shumën e përcaktuar në këtë Kontratë, në favor të Pronarit, nëpërmjet bankës në numrin e llogarisë së noterit, vërtetuar me mandat bankar brenda [●] ditësh, afat që fillon me nënshkrimin e kësaj Kontrate.
Zhvilluesi ka detyrimin ta regjistrojë Kontratën në Agjencinë Shtetërore të Kadastrës, në Drejtorinë Vendore Kompetente, Durrës, për regjistrimin e transferimit të titullit të pronësisë, pasi ka transferuar çmimin total të blerjes së pasurisë, në përputhje me ligjet në fuqi, brenda [●] ditësh nga nënshkrimi i kësaj Kontrate.
Zhvilluesi është i vetëdijshëm se mosregjistrimi i aktit brenda këtij afati kohor, e ngarkon atë me penalitetet e parashikuara në ligjin për Agjencinë Shtetërore të Kadastrës.
[bookmark: _Toc118152938]DEKLARIMET DHE GARANCITË E PALËVE
[bookmark: _Ref109755920][bookmark: _Toc118152939]Deklarimet dhe Garancitë e Palëve
[bookmark: _Ref109755986]Organizimi, Ligjshmëria dhe Autoriteti. Palët janë themeluar, vazhdojnë të ekzistojnë, kanë tagër dhe zotësi të plotë juridike, nuk kanë hyrë në procedurë falimentimi, si dhe kanë përmbushur detyrimet ligjore në përputhje me Legjislacionin e Zbatueshëm. Palët zotërojnë të gjitha licensat, lejet, autorizimet dhe aprovimet e nevojshme që u duhen për të ushtruar veprimtarinë e tyre siç po e ushtrojnë, përveç atyre licensave, lejeve, autorizimeve dhe aprovimeve, mungesa e të cilave, veç e veç apo në tërësi, nuk kanë pasur dhe nuk pritet që në mënyrë të arsyeshme të kenë një Ndikim Përkeqësues Thelbësor në aftësinë për të përmbushur detyrimet sipas kësaj Kontrate (“Ndikim Përkeqësues Thelbësor”).
Autoriteti; Nënshkrimi dhe Dorëzimi; Zbatimi. Secila nga Palët ka tagër dhe zotësi të plotë juridike për të nënshkruar këtë Kontratë dhe për të kryer transaksionet e përmendura në të. Nënshkrimi i Kontratës, dorëzimi i Kontratës së nënshkruar Palës tjetër, si dhe kryerja e transaksioneve të përmendura në këtë Kontratë, janë të autorizuara në mënyrë të rregullt nga të gjitha aktet e nevojshme të secilës prej Palëve. Secila nga Palët e ka nënshkruar dhe ia ka dorëzuar Palës tjetër këtë Kontratë të nënshkruar sipas rregullave dhe kjo Kontratë përbën detyrim të vlefshëm, të ligjshëm, të detyrueshëm dhe të zbatueshëm të secilës Palë në përputhje me kushtet dhe detyrimet që përmban Kontrata dhe Legjislacioni i Zbatueshëm.
[bookmark: _Ref109755923]Konfliktet; Lejet. Nënshkrimi i kësaj Kontrate nga secila nga Palët, si edhe kryerja e transaksioneve të përmendura në të dhe zbatimi i kushteve dhe detyrimeve të saj nuk shkaktojnë ndonjë shkelje, apo nuk shkaktojnë nevojën që të ushtrohet e drejta për të përfunduar, anuluar, apo për të përshpejtuar plotësimin e ndonjë detyrimi, nuk sjellin humbje të përfitimeve thelbësore për shkak të konfliktit me ndonjë dispozitë të (i) dokumenteve të themelimit të Palëve, (ii) marrëveshjeve, licensave apo çfarëdo prej angazhimeve të tjera të detyrueshme ligjore ku secila nga Palët është palë, (iii) ndonjë urdhër apo vendim gjykate (në vijim “Gjykim”) ose (iv) Legjislacionin e Zbatueshëm, përveçse në rastet e dispozitave (ii) dhe (iii) më sipër, kur individualisht ose në tërësi nuk kanë patur dhe nuk pritet që në mënyrë të arsyeshme të kenë një Ndikim Përkeqësues Thelbësor mbi Palën përkatëse. Secilës nga Palët nuk i kërkohet të marrë, apo të aplikojë për të marrë, ndonjë leje, aprovim, licensë, urdhër, apo autorizim nga ndonjë Entitet Qeveritar lidhur me nënshkrimin, dorëzimin, si dhe përmbushjen e detyrimeve të kësaj Kontrate, përveç atyre aprovimeve apo autorizimeve që janë specifikuar shprehimisht në këtë Kontratë.
Vërtetësia e Deklaratave. As kjo Kontratë as ndonjë deklaratë, raport, ose dokument i shkruar, i përgatitur dhe i paraqitur, ose që duhet përgatitur dhe paraqitur nga secila nga Palët, sipas kësaj Kontrate ose në lidhje me transaksionet e kryera si pasojë e saj, nuk përmban ndonjë deklarim, apo nuk lë pa përmendur fakte thelbësore të domosdoshme, prania ose mungesa e të cilave do t’i bënte këto deklarata, raporte apo dokumente, të pasakta ose të pavërteta. 
Mosdijenia për Deklarata të Pasakta. Secila nga Palët nuk ka dijeni që ndonjë nga deklarimet, garancitë apo premtimet e bëra nga vetë Pala apo nga Pala tjetër në këtë Kontratë, mund të mos jenë të vërteta apo të sakta.
Mungesa e Shkaqeve që Sjellin Pavlefshmëri. Secila nga Palët nuk ka dijeni për ndonjë shkak që mund të sjellë pavlefshmërinë e Kontratës apo të ndonjë Neni të saj.
Procedura Gjyqësore. Secila nga Palët deklaron se në dijeninë e saj nuk ka asnjë Gjykim, veprim, procedurë apo hetim në ndonjë gjykatë apo institucion tjetër (i) që mund ta ndalojë atë të nënshkruajë këtë Kontratës, (ii) që ka qëllim ndalimin e kryerjes së veprimeve që janë objekt i kësaj Kontrate, ose (iii) që mund të ndalojë apo që mund të ndikojë thelbësisht dhe negativisht në përmbushjen e detyrimeve të një Pale sipas kësaj Kontrate, ose vlefshmërinë dhe zbatueshmërinë e saj.
[bookmark: _Toc118152940]Premtimet e Palëve
Palët premtojnë dhe marrin përsipër që të bashkëpunojnë me njëra-tjetrën gjatë gjithë kohës në mirëbesim, si dhe do të sigurohen dhe do të bëjnë të mundur që punonjësit apo konsulentët e tyre të bashkëpunojnë me njëri-tjetrin në mirëbesim, të kryejnë të gjitha veprimet dhe të ndërmarrin të gjitha hapat e mundshëm dhe që janë të nevojshëm për, ose lidhur me, vënien në zbatim dhe plotësimin e detyrimeve dhe kushteve të kësaj Kontrate, përfshirë, pa u kufizuar, të nënshkruajnë dokumente të tjera të nevojshme për të kryer e dhënë fuqi të plotë parashikimeve të kësaj Kontrate dhe qëllimeve të Palëve të pasqyruara në të.
Veprimet e Arsyeshme. Palët premtojnë dhe marrin përsipër që do të veprojnë gjithmonë në mënyrë të arsyeshme dhe në përputhje me Legjislacionin e Zbatueshëm gjatë ushtrimit të të drejtave apo diskrecionit që u është dhënë nga kjo Kontratë.
[bookmark: _Toc118152941]ZGJIDHJA E MOSMARRËVESHJEVE
[bookmark: _Toc118152942]Zgjidhja e Mosmarrëveshjeve
Zgjidhja e çdo mosmarrëveshjeje sipas kësaj Kontrate do të bëhet në përputhje me Kreu 26 (Zgjidhja e Mosmarrëveshjeve) të Marrëveshjes Kuadër, e cila është përfshirë këtu si referencë dhe do të zbatohet mutatis mutandis, përveç rasteve kur kërkohet ndryshe nga Legjislacioni i Zbatueshëm.
[bookmark: _heading=h.3bj1y38][bookmark: _heading=h.1qoc8b1][bookmark: _Toc118152943]Ligji i Zbatueshëm
Kjo Kontratë dhe të gjitha të drejtat dhe detyrimet që rrjedhin nga këtu, do të rregullohen, analizohen dhe interpretohen në përputhje me ligjin shqiptar, pa marrë parasysh rregullat e konfliktit ligjor të çdo juridiksioni ose regjimi juridik.
[bookmark: _Toc118152944]TË NDRYSHME
[bookmark: _Toc118152945]Forca Madhore
[bookmark: _Ref33427943]Pasojat e ardhura në këtë Kontratë për shkak të Forcës Madhore, do të rregullohen në të njëjtën mënyrë si në Marrëveshjen Kuadër.
[bookmark: _Toc118152946]Konfidencialiteti
[bookmark: _Ref40889754][bookmark: _Ref40958491]Informacioni Konfidencial për këtë Kontratë, do të rregullohet në të njëjtën mënyrë si në Marrëveshjen Kuadër.
[bookmark: _Toc118152947]Njoftime
Njoftimet dhe çdo lloj tjetër komunikimi në lidhje me këtë Kontratë, do të kryhen në përputhje me dispozitat për njoftimet në Marrëveshjen Kuadër. Afati kohor i Njoftimit. Çdo njoftim i dërguar në mënyrat e mësipërme, do të konsiderohet i dorëzuar në përputhje me rregullat dhe me afatin e specifikuar më poshtë:
Adresat ku Palët mund të njoftojnë njëra-tjetrën janë si vijon:
Drejtuar: Albanian Seaports Development Company
Adresa: Rruga “Tregtare”, Lagjja nr. 1, Durrës, Shqipëri.
Për dijeni të: [Administratori]
Email: paradhoma@asdc.al; info@asdc.al

Drejtuar: [Investitori Strategjik sh.a.]
Adresa: [●]
Për dijeni të: [●]
Email: [●]
Ndryshimi i Adresës ose Emrit. Secila Palë do ta njoftojë menjëherë Palën tjetër të kësaj Kontrate, në rast ndryshimi të të dhënave të specifikuara në këtë Nen.
[bookmark: _Toc118152948]Heqja dorë
Asnjë mospërmbushje ose vonesë në përmbushje nga secila Palë në ushtrimin e ndonjë të drejte ose kompetence të parashikuar në këtë Kontratë nuk mund të konsiderohet si heqje dorë, dhe as ushtrimi i pjesshëm apo vetëm i një të drejte, as braktisja ose mosndjekja e hapave të mëtejshëm për t’i zbatuar këto të drejta apo kompetenca, nuk do të interpretohet në asnjë rast si arsye për t’u bërë pengesë që Pala të ushtrojë në një kohë tjetër këto të drejta apo kompetenca, apo të ushtrojë në çdo rast tjetër të drejta apo kompetenca të tjera.
[bookmark: _Toc118152949]Veçueshmëria
Nëse ndonjë dispozitë e kësaj Kontrate konsiderohet e paligjshme, e pavlefshme ose e pazbatueshme nga një Entitet Qeveritar, kësaj dispozite nuk do t’i jepet asnjë efekt dhe do të konsiderohet se nuk është përfshirë në këtë Kontratë, por pa shfuqizuar dispozitat e tjera të Kontratës. Dispozita e paligjshme, e pavlefshme ose e pazbatueshme do të zëvendësohet me një dispozitë të ligjshme, të përshtatshme, të vlefshme, të zbatueshme dhe që i afrohet sa më shumë synimit dhe qëllimit të dispozitës së paligjshme, të pavlefshme ose të pazbatueshme.
[bookmark: _Toc118152950]Marrëveshja e Plotë
Kjo Kontratë përbën marrëveshjen e plotë midis Palëve në lidhje me objektin e kësaj Kontrate. Nuk ka asnjë kusht, detyrim, garanci ose marrëveshje të tjera mes Palëve në lidhje me objektin e kësaj Kontrate (me gojë ose me shkrim, të shprehur, nënkuptuar ose të çfarëdo forme), përveç asaj që është përcaktuar në mënyrë specifike në këtë Kontratë, përveç sa parashikohet në Marrëveshjen Kuadër.
[bookmark: _Toc118152951]Ndryshimet
Ndryshimet e kësaj Kontrate, përfshirë dhe Anekset e saj, janë të vlefshme vetëm nëse bëhen me shkrim dhe nënshkruhen nga të dyja Palët.
[bookmark: _Toc118152952]Shpenzimet  
Përveç kur është shprehur specifikisht ndryshe në këtë Kontratë, secila Palë është përgjegjëse për çdo shpenzim në lidhje me negocimin apo nënshkrimin e kësaj Kontrate dhe detyrimet që rrjedhin prej saj.
[bookmark: _Toc118152953]Palët e Pavarura
Secila nga Palët pranon se është e pavarur nga Pala tjetër dhe nuk ka marrëdhënie ndërvarësie. Asgjë në këtë Kontratë nuk interpretohet si krijim i ndonjë partneriteti, marrëdhënie pune, apo ndonjë marrëdhënie tjetër ndërvarësie. Asnjëra prej Palëve nuk ka të drejtën ose autoritetin të marrë përsipër ose të krijojë një detyrim të çfarëdo lloji, ose të bëjë ndonjë marrëveshje, deklaratë apo garanci në emër të Palës tjetër, qoftë të shprehura apo të nënkuptuara, apo ta detyrojë atë në ndonjë mënyrë tjetër.
[bookmark: _Toc118152954]Asnjë Interpretim Kundër Hartuesit
Palët pranojnë që kjo është një Kontratë e negociuar. Fakti që njëra Palë e Kontratës (apo këshilltarët e saj) ka hartuar Kontratën apo një dispozitë të caktuar të saj, apo se ajo përfiton nga ajo dispozitë, nuk do të përdoret kundër saj në interpretimin e kushteve të Kontratës.
[bookmark: _Toc118152955]Të Kuptuarit e Dokumenteve dhe Dispozitave
Palët pranojnë dhe janë dakord se ato i kanë lexuar dhe kuptuar kushtet, detyrimet dhe të drejtat e lindura nga kjo Kontratë dhe se kanë pasur mundësinë të këshillohen me juristë sipas zgjedhjes së tyre.
[bookmark: _Toc118152956]Kopjet e Njëjta
Kjo Kontratë mund të nënshkruhet në disa kopje, dhe çdonjëra prej të cilave kur është e nënshkruar dhe dorëzuar nga të dyja Palët në mënyrë të rregullt, do të konsiderohet si origjinale dhe të gjitha së bashku do të përbëjnë një dokument të vetëm.
[Pjesa tjetër e faqes është lënë qëllimisht bosh]


Unë noteri deklaroj se mora autorizimin për përdorimin e të dhënave personale të Palës dhe se të dhënat e përdoruara nga unë në këtë dokument do të jenë konfidenciale dhe vetëm për qëllimin e redaktimit të këtij akti dhe regjistrimit të tij në RNSH dhe NISA. Përpunimi i të dhënave në akt do të bëhet në respektim të plotë dhe zbatim rigoroz të dispozitave të Ligjit “Për mbrojtjen e të dhënave personale” Nr. 9887, datë 10/03/2008, i ndryshuar.
Unë noteri deklaroj se ua lexova dhe shpjegova Palëve aktin me zë të lartë dhe qartë, Palët deklarojnë se e kanë kuptuar atë, e gjejnë në përputhje me vullnetin e tyre të lirë dhe të plotë, dhe e pranojnë atë.
NË DËSHMI TË SA MË SIPËR, dhe në praninë time, Noteri, [●], Palët [●]
nënshkruajnë rregullisht me vullnetin e tyre të plotë dhe të lirë dispozitat e ligjit, dhe unë, noteri, vërtetoj sa më sipër në përputhje me legjislacionin e Republikës së Shqipërisë. Kjo Kontratë nënshkruhet në tre kopje origjinale në gjuhën shqipe, prej të cilave një kopje depozitohet pranë meje Noterit, një kopje i dorëzohet Pronarit dhe një Zhvilluesit.

PALËT bien dakord me kushtet, të drejtat dhe detyrimet e mësipërme dhe e nënshkruajnë këtë Kontratë më poshtë në [●].

[●] 							[●]		
[●] 							[●]


______________________________ ________________________


SHTOJCA 1
Fragment i Hartës së Treguesve


SHTOJCA 2
Certifikata e Përdorimit për Komplekset Ndërtimore


SHTOJCA 3
Mandati Bankar për Pagesën e Çmimit të Shitjes së Pasurisë


SHTOJCA 4
Certifikata e Regjistrimit të Pronësisë

